Hallo Mitenand    Letschts  Wucheend bin ich vom Dunnschtig bis am Maentig mit es paar andere Schwiizer uf Montreal gange. A Kollegin haet vo dae Gaschtfamilie s'Auto uebercho und so simmer die 6 Stund ufegfahre. Montreal isch irgendwie zimli aehnlich wie europaeischi Grossstaedt. Sehr speziell isch, dass sie det Franzoesisch und Englisch redet, d.h. mir haend en riese Mix zwuesched daene Sprache gmacht.  Eis vo dae Highlight in Montreal isch dae Bsuech im Kasino gsi, ich han zwar nuet gunne, aber es isch trotzdem interessant gsi  all daene Gamblers zuezluege. Suscht hani chli zvill muesse mit go shope...    Am Maentig haet daenn d'Schuel agfange. Es isch fuer all dae erscht Tag im neue Schueljahr gsi und drum haet sich die ganz Primarschuel (600 Schueler) mit Lehrer i dae Turnhalle versammled. Mir zwei Schwiizer sind daenn au no vorgstellt worde und haend doerfemuesse "Guete Morge" is Mikrofon saege.    Ich mach i dae Schuel noed extrem vill, vorallem bini am beobachte und ihne chli Duetsch am lerne. Naegscht  Wuche wird ich daenn e Lektion ueber d'Schwiiz halte.    Vill Grueess  Benj